ચંદ્ર, પૃથ્વીની અને પૃથ્વી સૂર્યની આસપાસ પણ આજ પેટર્નને આધારે ફરે છે. શુક્ર, બુધ અને પૃથ્વી પણ સૂર્યની આસપાસ આ પેટર્નને આધારે ગોઠવાયેલા છે. મંગળ, ગુરુ, શનિ, યુરેનસ અને નેપ્ચ્યૂન પણ સૂર્યની ફરતે ફિબોનાચી નંબરની પેટર્નને અનુસરે છે. આપણી આખી સૂર્યમાળા જે ગેલેક્સીમાં છે તે પણ સ્પાઈરલનો આકાર ધરાવે છે. આપણા હૃદયના ધબકારા, આપણા શરીરના ડીએનએ પણ એ જ સ્પાઈરલ પેટર્ન પ્રમાણે છે. મ્યુઝિકા…. મ્યુઝિકા એ પ્રાચીન શબ્દ છે. આ શબ્દ જ્ઞાન અને સત્યને શોધવાની ક્રિયાને સંબોધવા માટે વપરાય છે. એક સામાન્ય વ્યક્તિ દ્વારા પૂછવામાં આવેલા પ્રશ્નનો જવાબ શોધવાની પ્રક્રિયામાં આટલા અદ્ભુત સત્ય અને જ્ઞાન મળે ત્યારે હું મ્યુઝિકા શબ્દ ઉચ્ચારું છું. યોગમાંથી યોગા કરતાં ઊંધો ક્રમ મ્યુઝિકામાંથી મ્યુઝિકા થઈ ગયો. આ સંગીત કુદરતની દરેક ક્રિયાઓમાં છે. પાણીનાં ટીપાં પડવાનો અવાજ, કોયલ અને મોરના ટહુકામાં, પવનમાં, વાદળની ગર્જનામાં પવન વૃક્ષના પાંદડામાંથી પસાર થવાથી ઉદ્ભવતું સંગીત.